ועדת הכלכלה, כנסת 25, פרוטוקול מספר 153, 2023-06-26 00:00

דוד ביטן: בוקר טוב, אני פותח את הדיון

דוד ביטן:  הנושא הוא ייבוא דבש ושמן זית במכסות פטורות ממכס, על פי בקשת חבר הכנסת עודד פורר

דוד ביטן:  בבקשה, עודד

עודד פורר: תודה רבה, אדוני היושב ראש

עודד פורר:  בוקר טוב לכולם

עודד פורר:  אדוני, זה לא סוד שמדינת ישראל סובלת מיוקר מחיה, בעיקר במוצרי המזון

עודד פורר:  שתי דוגמאות למוצרים מאוד מאוד יקרים על המדף הישראלי בהשוואה למדינות אחרות בעולם זה הדבש ושמן הזית שנמצאים עליהם מגבלות ייבוא מאוד משמעותיות

עודד פורר:       יש פה שתי אפשרויות כדי לפתור את הבעיה, ואני אומר את זה דווקא פה כי אני יודע שגם אתה, אדוני היושב ראש, עוסק בנושא הזה של יוקר המחיה לא מעט

עודד פורר:  האחת, והיא המועדפת, היא לבטל את המכס בכלל, גם על שמן זית וגם על דבש, ולתת תמיכה ישירה לענף

עודד פורר:  אגב, בהסכם שסוכם עליו, אבל לא חתמו עליו אחר כך ארגוני החקלאים, סוכם שזה מה שיהיה, שיורידו לאפס את המכס על שמן זית ודבש

עודד פורר:       התמיכה, אם אני זוכר נכון, בתוך ההסכם הופיע 30 מיליון שקל לענף הזית ו-30 מיליון שקל לענף הדבש כסיוע, סכומים שבאמת בתקציב המדינה וגם בתקציב משרד החקלאות אפשר לעמוד בהם כדי לתת את התמיכה הישירה ולעשות את הפטור הזה באופן גורף ולתת לשוק להתנהג כמו שהוא צריך להתנהג כשלצד השני יש תמיכה ישירה, זאת האופציה המועדפת

עודד פורר:      האופציה השנייה שנמצאת בידיים של שר החקלאות וגם שר הכלכלה היא שימוש במכסות בפטור ממכס

עודד פורר:  כשלנו לא היה סיכום ולא הייתה אפשרות הוצאנו בפטור ממכס מכסות ומכסות לא לגלונים, אלא לייבוא בבקבוקים או בצנצנות

עודד פורר:  בדבש, שכולם ככה חששו מאוד מהייבוא הזה

עודד פורר:  כשנפתחה המכסה והיא נפתחה בהליך תחרותי אפשר היה למצוא על המדפים בסופר צנצנות דבש בין 18 ל-21 שקל לקילו, כשמחיר הדבש שאנחנו יכולים למצוא כאן היום בארץ נע בין 45 ל-60 שקל לקילו

עודד פורר:      הדבר המעניין שקרה, אגב, זה שברשתות השיווק שזכו אז במכרז ושמו על המדפים שלהם את צנצנות הדבש הפטורות ממכס בבין 18 ל-21 שקלים לקילו, המכירות שלהם פשוט עלו ב-100%

עודד פורר:  המותג המקומי כמעט שלא נפגע, המשיך להימכר, כי מי שרגיל לקנות את המותג המקומי ב-45 ו-60 שקל לקילו, הרוב המשיכו לקנות אותו, אבל הרבה מאוד אנשים שנמנעו מלצרוך דבש, כי המחיר שלו יקר, פשוט קנו

עודד פורר:  ואני מדבר על תקופה, אני לא מדבר על ראש השנה שכולם קונים דבש, אנחנו מדברים על עלייה בחודשים נובמבר, דצמבר, ינואר, זה בערך התקופה שבה הצנצנות האלה היו על המדפים

עודד פורר:       הדרישה שלי ממשרד החקלאות היא אחת משתיים, אחת, תורידו את המכס באופן גורף, תנו את התמיכה הישירה לענף הדבש ולענף שמן הזית, 30 מיליון שקל לכל ענף ותגמרו את העניין, זאת האופציה המועדפת

עודד פורר:  תפתחו את השוק ותצליחו להוריד את המחירים באופן מיידי לצרכנים

עודד פורר:  האופציה השנייה היא, אם אתם לא רוצים, אני לא יודע מאיזה טעמים, אבל לפחות תנו מכסות משמעותיות בפטור ממכס בבקבוקים לשמן זית ובצנצנות לדבש ותאפשרו לצרכן הישראלי ליהנות ממוצר שבמדינת ישראל הוא הפך למותרות, בניגוד למה שקורה בעולם

עודד פורר:       חשוב רק לציין שרוב שמן הזית והדבש שאנחנו צורכים מעורבב עם דבש מחו"ל או שמן זית מחו"ל כי מייבאים אותם בגלונים ומערבבים אותם

עודד פורר:  האזרחים לא קוראים את האותיות הקטנות, אבל מי שיקרא את האותיות הקטנות על חלק נכבד מבקבוקי שמן הזית תוצרת ישראל, כנ"ל גם על צנצנות הדבש, יגלה שכתוב שחלקו נרדה בחו"ל או חלקו יוצר בחו"ל ופשוט כשאורזים אותו מייצרים את המהילה הזאת וזה עדיין נמכר כשמן זית או דבש תוצרת ישראל

עודד פורר:  זאת אומרת אף אחד לא יכול להגיד שהדבש, הרי כל הזמן אומרים שמה שמייבאים הוא נחות, הוא לא שווה, אנחנו צורכים את זה גם בתוך מה שאנחנו קונים שהוא תוצרת ישראל היום

דוד ביטן: תודה

דוד ביטן:  עוד אחד מהח"כים רוצה לומר משהו?      

אלון שוסטר: אני מתפלא, אני פונה לאנשי האוצר, אני רוצה להבין כמה עקום אנחנו יכולים לעבוד בהשראתכם או בהשראת חוסר המוכנות שלכם לבצע את המובן מאליו שכבר הוסכם לפני שנה

אלון שוסטר:  יש פתרון לשני הענפים הללו, גם שמן הזית וגם הדבש, קוראים לדבר הזה 30 מיליון ועוד 30 מיליון, זה נמצא בתקציב, יודעים מה צריך לעשות, למה לעבוד ככה? למה לעבוד הפוך?      

דוד ביטן: זה ייפתר היום הסיפור הזה

אלון שוסטר: פעם הייתי מורה למתמטיקה, הייתי נותן קרוב לאפס, לא אפס

אלון שוסטר:  יש פה סוג של פתרון

אלון שוסטר:  בכלל אני יכול לחשוד, אני מקווה שבכשרים, שזו המזימה, בואו נייצר מצוקה כזו, מוצדקת, כמו שציין שר החקלאות לשעבר, בקרב התושבים וחשש בין החקלאים ונגיע למצב מופלא, כן לכאורה גן עדן על פני אדמות, יהיה פה דבש, יהיה פה זמן זית, בלי מכסות, ללא מכסים, והדבר היחיד שיקרה זה שייפגעו היצרנים המקומיים

אלון שוסטר:  פנטסטי, פנטסטי, המשיח הגיע

אלון שוסטר:  לבצע את מה שהוחלט ולא להתנות בשום דבר אחר

עודד פורר: אגב זה סכומים קטנים, אדוני היושב ראש

דוד ביטן: אני רוצה להבין, לפני שמנכ"ל משרד החקלאות מדבר

דוד ביטן:  הרי לפי התקציב יש 760, מתוכם 60 מיליון הולך לדבש ולזית, למה אתם קושרים את זה עם כל יתר הפיצוי? זה דבר שהוא כבר מתועל, העניין הזה, תגמרו את העניין

דוד ביטן:  לא צריך להתנות את זה עכשיו בהסכם הכללי

דוד ביטן:  יש פה נציג של דובי אמיתי? יופי, תשבו עם האוצר, לגבי השמן והדבש תגמרו את העניין, תפרידו את זה כרגע, כי יש תקציב לזה וגם יש החלטה ש-60 מיליון הולכים לזה ונגמור את העניין

דוד ביטן:      אז מה שאני מציע, לפני שמתחילים את הדיון, שביום רביעי בבוקר, ב-8:30 אנחנו נעשה ישיבה, תביאו לי את ההסכם ב-8:30 בבוקר, פשוט מאוד, כי אין פה מה לדון אפילו, אני לא צריך דיון

דוד ביטן:  לא צריך שום דיון, ב-8:30 בבוקר

דוד ביטן:  שר האוצר אמר לי במפורש שהתקציב 760 מיליון, הוא סוגר את ההסכם אחרי התקציב

דוד ביטן:  משך אותי, משך, בסדר, זה חייב להיגמר וזה ייגמר

דוד ביטן:  תוך שבועיים אנחנו נגמור את הפרשה של כל ה-760, אבל לגבי ה-60, אני לא חושב שזה נתון לוויכוח

דוד ביטן:  אז ביום רביעי ב-8:30 בבוקר תביאו לוועדה את ההסכם ונגמור את הסיפור הזה

דוד ביטן:  כדאי שתביאו, באמת, הפעם מספיק, די, נגמר הסיפור הזה

עודד פורר: מבחינתי הסיכום שלך מקובל, אפשר לסגור את הדיון

עודד פורר:  תפתחו את השוק לשמן זית ודבש ונגמר הסיפור

דוד ביטן: צריך להבין, אנחנו כבר עשינו דיונים בעניין הזה, לא אחד ולא שניים בכל הנושאים האלה

עודד פורר: זה סוכם עוד לפני שנה, אדוני

דוד ביטן: הגיע הזמן שתסיימו את העניין

אוהד מרדכי: משרד האוצר לא חזר בו מהסיכומים האלה

דוד ביטן: לא, אז אני מפריד

דוד ביטן:  לגבי הדבש והזית תגמרו את העניין, יש שם 60 מיליון, תסגרו את העניין הזה בלי קשר לשאר

עודד פורר: הם אומרים שהם עומדים בזה

דוד ביטן: לא, בלי קשר כרגע

דוד ביטן:  את הגדול נגמור עם שר האוצר, כמו שאנחנו הסתדרנו, אבל זה, מה הקשר? תסגרו את העניין

עודד פורר: תעשו את זה כמו שהקואליציה עושה את המהפכה המשטרית, בשיטת הסלמי, תלכו נושא נושא

קריאה: זה מה שאנחנו לא רוצים

דוד ביטן: תלכו לשר האוצר, דברו איתו, תגידו שזו הבקשה שלנו כרגע ועד יום רביעי תביאו את ההסכם הזה

דוד ביטן:  זה הסכם פשוט מאוד, אני לא נכנס לפרטים

דוד ביטן:  בגדול, עד יום רביעי בבוקר תביאו את ההסכם, אני מפריד את זה כרגע מההסכם הכולל

דוד ביטן:  בבקשה, המנכ"ל

אורן לביא: בוקר טוב, תודה רבה

אורן לביא:  אני רק אציין שביום רביעי בשש בערב אנחנו אצל שר האוצר על הנושאים האלה

דוד ביטן: בסדר, את זה תביאו לי בבוקר

אורן לביא: שתכיר את זה, חשוב לציין את זה

דוד ביטן: אני לא מבין למה לא סוגרים את ההסכם הגדול, מה הבעיה עם זה? הוא אמר לי שהוא בעד, אבל יש לו כל מיני ניואנסים

קריאה: רק אלוהים יודע מה קורה באוצר

אוהד מרדכי: אנחנו בשיח מול משרד החקלאות ממש בשבועות האלה

דוד ביטן: לא, את השמן ואת זה תסגרו עד יום רביעי

דוד ביטן:  שיח, הכול טוב ויפה, השיחות שלכם, מזל שאתם לא עושים הסכם שלום, לפי זה לא היינו עושים הסכם שלום בחיים

אוהד מרדכי: אני רק מזכיר שמשרד האוצר לא חזר בו

דוד ביטן: לכן אני אומר, לא חזרתם, יש תקציב ייעודי רק לזה, לא שייך לכל החקלאות

דוד ביטן:  אז תגמרו את העניין, עזבו אותנו כבר, בשביל מה כל העניין הזה?      

עודד פורר: כתוב גם בטיוטת ה - - -     

דוד ביטן: לא, בדבש יש לזה חשיבות גדולה מאוד שיהיה ייצור בארץ

דוד ביטן:  אפשר להבין, בגלל הנושא של ההאבקה, זה למדנו באחת הישיבות שלנו, זה לימד אותי הסמנכ"ל של משרד החקלאות

דוד ביטן:  כמה זה שווה לנו, הדבר הזה?      

קריאה: שלושה מיליארד שקל

דוד ביטן: אז קודם כל ייצור בישראל חייב להיות, קחו את זה בחשבון בהסכם, אין פה משחקים

אורן לביא: לי אין הרבה מה להוסיף, אני חושב שהשר לשעבר פורר אמר את הדברים בצורה מאוד ברורה ומאוד נכונה

דוד ביטן: שים לב שזאת פעם ראשונה שאתה מדבר פה בלי שצעקו עליך

אורן לביא: לא, לטעמי היא לא מדויקת, אבל היא נכונה, הכיוונים נכונים

אורן לביא:  זה לא שהחקלאים לא חתמו

דוד ביטן: אבל תיכנס לזה גם אתה, תגמור את העניין של ההסכם עד יום רביעי בבוקר

אורן לביא: אני בפנים עד הסוף, אתה רואה ש - - -     

דוד ביטן: טוב, בוא נראה מי ביקש לדבר

אורן לביא: אני רק אומר לשר פורר, זה לא שהחקלאים לא הסכימו והאוצר עומד כאן עם ה-30 מיליון בכניסה ואנחנו אומרים לו לא

דוד ביטן: בסדר, עזוב

דוד ביטן:  בגלל שהכניסו את זה להסכם הכולל

דוד ביטן:  תגמרו את זה

אורן לביא: אנחנו בפנים

אורן לביא:  זה מתווה שאתה הבאת אותו, אנחנו בפנים

אורן לביא:  אנחנו תומכים בזה, אנחנו מוכנים היום לקבל את המתווים ולהתקדם

דוד ביטן: מי זה אורי יוגב?      

אורי יוגב: אני רציתי להסב את תשומת הלב של הפורום המכובד פה להיבט נוסף שלצערי, אם אפשר להציג מצגת, שלחתי לכם

דוד ביטן: לא, בלי מצגות

דוד ביטן:  דבר

אורי יוגב: זה יבהיר את זה יפה מאוד

דוד ביטן: בסדר, דבר

אורי יוגב: יש היבט מאוד חשוב, דיבר קודם שר החקלאות לשעבר, מר עודד פורר, על זה שחלק מהשמן המשווק כשמן ישראלי הוא שמן מיובא והוא אמר שזה אומר שהאיכות של הייבוא היא איכות טובה

אורי יוגב:  אז אני רוצה שתשימו לב - - -     

דוד ביטן: אבל צריך להבין, בגלל הנושא של ההאבקה חייבים ייצור בישראל

אורי יוגב: לא, אני לא מדבר על דבש, אני מדבר על שמן זית

אורי יוגב:  אני בעסקי שמן זית, לא בעסקי דבש

דוד ביטן: שמן זית בסדר

דוד ביטן:  הוא דיבר על ייבוא גם פה וגם פה

אורי יוגב: אני אוהב גם דבש, אבל אני פחות מבין בדבש

דוד ביטן: יש ערבוב באמת? יש דבר כזה שמערבבים את הייצור המקומי עם הייצור ה –      

עודד פורר: תיקח בקבוק שמן זית של יד מרדכי, תקרא מאחורה, כמו בדבש, חלקו מישראל, חלקו מחו"ל

עודד פורר:  אגב, אין בעיה, יבוא בסוף הצרכן, יכול להיות ששמן זית ישראל וממקומות מסוימים הוא הרבה יותר טוב, יבוא אחד ויסכים לקנות ב-40 שקל לליטר ויבוא אחד וירצה לקנות ב-11 שקל לליטר

עודד פורר:  כל אחד יבחר

אורן לביא: גם ביין מערבבים זנים, זה דבר ראשון

אורן לביא:  טוב, לא טוב, לא אני מחליט

עודד פורר: גם יין אתה קונה, יש בקבוק ב-30 שקל ויש בקבוק ב-300

אורן לביא: נכון, אבל צריך לזכור שגם שמן זית שמגיע מחו"ל אתה לא יודע מאיפה הוא מגיע, אתה לא יודע מה רמת החומציות שלו תמיד, אתה לא יודע כמה שנים שמן זית שכב במחסנים

אורי יוגב: אבל, חברים, אין בעיה עם ייבוא, הבעיה היא לא עם ייבוא, הבעיה היא עם ההטיה הצרכנית בקנה מידה חסר תקדים, עצום, שמביאים שמן שהוא נקרא כתית מעולה על המדף, אבל כשאנחנו בודקים אותו, בענף הזית במועצת הצמחים, הגוף היחידי שבודק את העניין הזה, לא כרגולטור, אלא בצורה וולונטרית נקרא לזה, אנחנו מגלים שחלק ניכר מהשמנים, זה מה שרציתי להראות פה במצגת וגם שלחתי אותה כחומר רקע, השמן הוא באיכות נמוכה

אורי יוגב:       בעולם הגדול יש מערך פיקוח מסיבי גדול, משמעותי, שמשרד החקלאות הוא חלק ממנו, כי פה זה נופל בין הכיסאות

אורי יוגב:  אני רוצה לסבר את האוזן בכמה מילים, כשבאים לשירות המזון במשרד הבריאות ואומרים שיש פה הטיה צרכנית, השמן נקרא כתית מעולה, אבל בבדיקות הוא לא כתית מעולה, אז הם שואלים אותנו: רק רגע, מדובר בסיכון בריאותי לציבור? אנחנו אומרים פחות, מדובר פה אם השמן הוא כתית או אפילו חס וחלילה עורבב עם שמנים - - -      

דוד ביטן: מה אתה מציע?      

אורי יוגב: אנחנו מבקשים שמשרד החקלאות ייכנס לאירוע של פיקוח, הוא יכול להשתמש בנו כענף הזית - - -     

אורן לביא: אין פיקוח

דוד ביטן: אבל אתה מבין שפיקוח מעלה את המחירים? כל פיקוח מעלה את המחירים

אורי יוגב: אבל אנחנו דואגים לצרכן

אורן לביא: מה שאדוני מעלה כאן, שיכול להיות מצב ששמן זית בחו"ל שכב שנים במחסנים והגיע לכאן אחרי שהם נתקעו עם הסחורה בחו"ל והגיע לכאן במחיר זול יותר

אורן לביא:  אז יהיה זול אבל לא בהכרח איכותי

אורי יוגב: גם

אורי יוגב:  באירופה יש דירוג איכות על המדף, אתה יכול לקנות כל דבר בנפרד

אורי יוגב:  פה הכול נקרא כתית מעולה והוא לא כתית מעולה

דוד ביטן: אני מוכרח להגיד שזה לא נושא הדיון, תפנה למשרד החקלאות ותבקש מהם והם יבדקו את הבקשה שלך

דוד ביטן:  אנחנו לא עכשיו נעשה – זה מעלה את המחירים

דוד ביטן:  נכון להיום הבעיה שלנו זה יוקר המחיה, אתה לא מציע עכשיו שנקבל - - -      

אורי יוגב: אבל צריך להשוות תפוח לתפוח ואגס לאגס

דוד ביטן: כותבים, אם כותבים שזה מעורבב אז זו החלטה - - -      

אורי יוגב: לא מעורבב, כותבים כתית מעולה וזה שמן למאור

דוד ביטן: בסדר, יכול להיות שצריך הבלטה לנושא הזה של הערבוב, יכול להיות שצריך הבלטה

אורן לביא: אתה מדבר על שמן זית שמגיע מחו"ל?      

אורי יוגב: אני מדבר על בדיקות שעשינו בהיקף נרחב, בעיקר לשמני ייבוא, בעיקר פרייבט לייבל, ומה שגילינו המם אותנו

אורי יוגב:  הצגנו את זה למשרד הכלכלה והם מתעלמים

עודד פורר: תעשו, תפיצו, תשתפו, תפרסמו, בסוף הצרכן יידע לעשות את הבחירות שלו, כמו שאני יודע לבחור מה אני אוכל ומה אני לא אוכל, מה אני קונה ומה אני לא קונה

דוד ביטן: אני לא יודע אם הצרכנים יודעים שזה מעורבב

עודד פורר: תפרסמו, למשרד החקלאות יש גם תקציב לאגף תוצרת הארץ כדי לעשות את השיווק ואת הפרסום הזה, תעשו את זה

דוד ביטן: מה שעכשיו חשוב זה יוקר המחיה, אני לא אתחיל עכשיו לעשות רגולציה שתעשה את המחיר, אבל בלי קשר, טפל בזה מול משרד החקלאות, זו זכותך

אורי יוגב: יוקר המחיה תוך שמירה על הייצור המקומי, אדוני, לא לשכוח

אורי יוגב:  אז קודם כל שמירה על הייצור המקומי וטיפול ביוקר המחיה

דוד ביטן: אני לא אומר לך שלא, במקרים של החקלאות יש יותר מאינטרס אחד, בסדר, זה מקובל

עמיר פרץ: אדוני, בוקר טוב

עמיר פרץ:  אני רק רוצה לחזק את עמדתו של חבר הכנסת עודד פורר שהציג בצורה מעולה את המצב הקיים וכמובן גם הציג את עמדתנו, את עמדת היבואנים, שיש לפטור באופן גורף את המכסים או לחילופין מכסות, אבל שזה יהיה הוגן

עמיר פרץ:  וכמובן גם לחזק את הייצור המקומי, לא נשכח את הדבר הזה, כי זה מאוד מאוד חשוב

עמיר פרץ:       חשוב לי להגיד, אדוני, ששיטת המכסות בכללותה מייצרת עיוותים בשוק ומגבילה את יכולתו של היבואן לפתח שוק למוצר

עמיר פרץ:  אי אפשר לבנות מותג, יש כאן חוסר ודאות עסקית, כלומר מחר בבוקר יבואן יכול לקבל מכסות, הוא לא יודע באיזה כמות הוא יקבל - - -     

דוד ביטן: בסדר, אם יגיעו להסכם שאנחנו מדברים עליו אז גם יבטלו את העניין

עודד פורר: לא צריך מכסות, שיורידו את המכס

עמיר פרץ: רק השאלה שנשאלת, אדוני, ההסכם מדבר על הפחתה רוחבית של המכס?      

עודד פורר: כן, ההסכם מדבר על הפחתה רוחבית של המכס, גם שמן זית וגם דבש, עם פיצוי של 30 מיליון שקל בשנה לכל אחד מהענפים לתמיכה ישירה

דוד ביטן: אבל בדבש אי אפשר לפגוע בייצור המקומי, זה צריך להבין

עודד פורר: הסיכום עם ההנהגה החקלאית היה ש-30 מיליון שקל תמיכה ישירה נותנים מענה

דוד ביטן: גם לייצור המקומי?      

עודד פורר: ההנהגה שלכם חתמה על זה, סיכמה על זה

דוד ביטן: אז תבדוק את זה

עודד פורר: זה מה שסוכם, עכשיו הם אומרים שזה לא

דוד ביטן: לא, בנושא של הדבש המחיר הוא לא הכי חשוב

דוד ביטן:  א' לא קונים הרבה דבש, אז אין לזה השפעה על יוקר המחיה מי יודע מה

עודד פורר: קודם כל לא נכון, אדוני היושב ראש

דוד ביטן: למה? כמה דבש קונים?      

קריאה: הרבה מאוד

דוד ביטן: בסדר, אבל אני רוצה את ההאבקה, בגלל מה שמשרד החקלאות אומר

עודד פורר: אדוני, אני חייב לתקן פה

עודד פורר:  כל הזמן אומרים שצריכת הדבש היא קשיחה

עודד פורר:  במקרה כשאתה משווה את צריכת הדבש בישראל לצריכת הדבש בעולם היא הרבה יותר נמוכה, למה? כי המחיר בישראל הרבה יותר יקר

עודד פורר:  כשאתה מוריד את המחיר הצריכה עולה

דוד ביטן: בסדר, מה אתה רוצה? שלא ייצרו דבש?      

עודד פורר: אני לא רוצה שלא ייצרו, אני רק אומר שלא יהלכו אימים

דוד ביטן: אז אמרתי, שיעשו את ההסכם בכפוף לבעיה הזאת של הדבש

עודד פורר: אם לך יש מטע של אבוקדו וחשוב לך ההאבקה ונניח שאף אחד לא מייצר דבש בישראל, אתה תדאג שתהיה לך שם האבקה, אתה תדאג לשים שם דבורים

קריאה: מאיפה תבוא ההאבקה? איך תדאג שתהיה האבקה?      

עודד פורר: יותר מזה, היום מועצת הדבש, אתה יודע שהיום אם אתה תרצה - - -     

דוד ביטן: ההאבקה צריכה להיות האבקה – תענה לו

עודד פורר: אם תרצה מחר להפוך להיות דבוראי אתה לא יכול, אתה יודע שאתה לא יכול להיות דבוראי? אתה צריך ללכת למועצת הדבש, של מגדלי הדבורים, שהם אלה שמחליטים, עד שתסיימו את ה - - -     

אסף לוי: אדוני, זה לא בדיוק מדויק

אסף לוי:  אדוני יודע שגם הוא תמך בחוק הסדרת הדבש, אדוני יודע שוועדת מכסות היא בראשות משרד החקלאות עם שני עובדי המשרד, אדוני יודע שיש דבוראי חובב, אדוני יודע שרוב הנקודות החדשות הולכים לדבוראים חדשים

עודד פורר: ולכן אני אומר שוב, אם יש כזה חשש מזה שייבאו דבש ויפסיקו להיות כאן דבוראים, יהיו כאן דבוראים

דוד ביטן: יש אני מבין חוק ממשלתי שהוגש

אסף לוי: כן, שהוא עבר קריאה ראשונה

קריאה: יש פה עניין כלכלי שאם ייבאו דבש לא תהיה הצדקה כלכלית להחזיק כוורות

עודד פורר: אז יבוא החקלאי ויגיד שהוא ישלם לך כדי שתשים את הכוורת

קריאה: ומי ישלם את זה? מי ישלם את זה? הצרכן, שאתה כל כך דואג לו ליוקר המחיה, כי הוא ישלם את זה דרך האבוקדו ודרך הבצל ודרך השקדים ודרך החמניות

עודד פורר: בוא נראה אם לא ימכרו כאן דבש תוצרת הארץ

עודד פורר:  מוכרים כאן דבש במחירים פי ארבעה וחמישה מכל מקום אחר בעולם

עודד פורר:  בסוף הצרכן משלם את זה

דוד ביטן: אתם עושים את ההסכם, ההסכם צריך להיות גם קשור בדבש גם לייצור המקומי, שלא ייפגע

דוד ביטן:  מה הבעיה? תגמרו את זה ביום רביעי

דוד ביטן:  מרוב שיחות אתם לא עושים כלום בעניין הזה

עודד פורר: ואגב, גם הוכח שכשהיו מכסות עם דבש זול על המדף הצריכה עלתה ב-100% כשהצריכה המקומית לא נפגעה

דוד ביטן: פורר, תקשיב טוב

דוד ביטן:  עד עכשיו לא צעקו עליך, אז עזוב

עודד פורר: לא, כי תקשיב, אני מכיר את הסיפור הזה

עודד פורר:  תראה אך הם ממסמסים, כבר הם אומרים לא, 30 מיליון זה לא 30 מיליון, זה לא מה שסיכמנו, זה לא בדיוק

עודד פורר:  30 מיליון סוכם או לא סוכם?      

אסף לוי: חבר הכנסת פורר, אני מתמטית לא מצליח להבין איך ייבוא של 120 טון בצנצנות הכפיל את הצריכה המקומית

אסף לוי:  מתמטית אני לא מצליח להבין

עודד פורר: אני אסביר לך מאוד פשוט

עודד פורר:  לך לסופרים שבהם - - -     

אסף לוי: לא, הצריכה, תסביר לי איך 120 טון, אדוני

עודד פורר: אסף, סליחה, אתה נמצא פה במקום, לפחות את המינימום, אני אמנם לא השר שלך עכשיו, את המינימום, שאלת שאלה, אז אני אענה לך

עודד פורר:  לך לכל הסופרים שבהם היו על המדפים הדבש מהמכסות שאתם חילקתם, ותשאל את רשת השיווק מה קרה לצריכת הדבש אצלך באותם חודשים לעומת אותם חודשים לפני

עודד פורר:  מאוד מאוד פשוט, מבחינת צנצנות הם מכרו פי שניים צנצנות באותם חודשים לעומת השנה הקודמת כשהמכירה של הצנצנות של תוצרת הארץ כמעט שלא נפגעה

עודד פורר:  זאת המשמעות

עודד פורר:       סיכמנו על 30 מיליון שקל, בוא תגיד אתה, משרד החקלאות, אתם עומדים על ה-30 מיליון שקל האלה, מאחורי זה? אם יהיה פיצוי של 30 מיליון שקל מהאוצר, פותחים את השוק בדבש?      

אסף לוי: אנחנו עומדים על ה-30 מיליון במהלך כולל שיבטיח את ייצור ההאבקה

עודד פורר: מה זה מהלך כולל? אתה תקבל 30 מיליון תמיכה ישירה, אתה תומך או לא תומך?      

אסף לוי: אז אני אסביר לאדוני, כי גם אדוני תמך בזה

אסף לוי:  יש - - -     

קריאה: לא יהיה ואקום עם ההאבקה

אסף לוי: יהיה ואקום, אדוני

קריאה: אני יצרן משווק ברשתות

דוד ביטן: יבואן או יצרן?      

קריאה: אני יבואן

אסף לוי: נו, איך אתה יודע להבטיח את ההאבקה?      

קריאה: אני אומר לך, אני קונה גם דבש ישראלי, המחירים עולים בלי הפסקה

דוד ביטן: עזוב, אני לא נכנס לזה, עם כל הכבוד

דוד ביטן:  אמרנו כבר, חבל על הדיבורים

דוד ביטן:  ה-30 מיליון יילכו לנושא הזה בכפוף לזה שגם יהיה ייצור מקומי, זה הכול, ואת זה הם יעשו בהסכם

אורן לביא: בדיוק

עמיר פרץ: לא סיימתי, אדוני

דוד ביטן: סיימת מבחינתי

דוד ביטן:  הבנו, אתה מייצג את היבואנים, אתה רוצה ייבוא, אני חושב שהשר לשעבר ייצג אותך יפה מאוד בעניין הזה

עודד פורר: לא אותו, ייצגתי את הציבור

עודד פורר:  הציבור שרוצה לקנות דבש, יש אנשים שלא קונים דבש היום, כי זה יקר להם

דוד ביטן: לא אותו, את הנושא

עמיר פרץ: אדוני, אפשר משפט אחרון? רק בל נשכח, אדוני, שיש עוד מכסים גבוהים למגוון רחב של מוצרי מזון כדוגמת מוצרי חלב, אבקת חלב

עמיר פרץ:  צריך גם לתת לזה מענה

דוד ביטן: לא, אנחנו מדברים רק על הדבש

דוד ביטן:  יש לך משהו על הדבש והשמן?      

עמיר פרץ: תודה רבה

דוד ביטן: מי זה ליאור כוכבי? התאחדות התעשיינים

ליאור כוכבי: קודם כל תודה רבה על הדיון, הוא חשוב מאוד

דוד ביטן: תגיד תודה לפורר

ליאור כוכבי: תודה לשר לשעבר

דוד ביטן: אבל בכל מקרה התכוונו לעשות דיון, לכן זה בסדר גמור מבחינתי שהוא הגיש את הבקשה

ליאור כוכבי: ממש בקצרה

ליאור כוכבי:  בשנים האחרונות שוק שמן הזית, ענף שמן הזית, הוא שוק מעוות

ליאור כוכבי:  מכיוון שאין הסכמות בין החקלאים לבין האוצר מחולקות מכסות כל שנה ובשנה הזאת אנחנו רואים את העיוות הגדול בכך שאנחנו נמצאים בחודש יולי ועדיין אין הסכמה, לא בין האוצר לבין החקלאים, או שאין פרסום של מכסות

ליאור כוכבי:  אני חייב לומר פה שהפרסום - - -     

דוד ביטן: אין, כי עוד לא סיימו את העניין הזה של ההסכם

ליאור כוכבי: אבל אני רוצה לדבר פה על החשיבות ועל המהירות של הפרסום, או של ההסכם, מכיוון שגם אם - - -     

דוד ביטן: אמרנו, עד יום רביעי יהיה לך הסכם

ליאור כוכבי: נכון, אבל אני רק רוצה להציג את מה שקורה במחירי שמן הזית באירופה

ליאור כוכבי:  בשנה האחרונה מחירי השמן עלו ב-46% באירופה ובחודש האחרון עלו ב-5%

ליאור כוכבי:  אני אראה פה את הגרף שנמצא פה

דוד ביטן: ובישראל מה היה? באירופה עלה ב-46%?      

ליאור כוכבי: באירופה עלה ב-46%, בספרד, ביוון, באיטליה

דוד ביטן: למה זה עלה?      

ליאור כוכבי: מחירים שמעולם לא היו ואירופה נכון להיום מתמודדת עם בצורת מאוד גדולה

דוד ביטן: אז זה ישפיע גם על ישראל

ליאור כוכבי: אז בגלל זה חשוב מאוד להגיע להסכם כמה שיותר מהר בין האוצר לבין החקלאים

ליאור כוכבי:  אם ההסכם לא יגיע אנחנו באמת מבקשים לפתוח את המכסות לייבוא שמן זית לאלתר, 7,000 טון, כפי שכרגע מונח בשולחן משרד הכלכלה

ליאור כוכבי:  חשוב מאוד לקדם את זה כמה שיותר מהר

דוד ביטן: אוקיי, הבנו

דוד ביטן:  אני מבקש ממנכ"ל משרד החקלאות, האחריות שלך לכנס את הישיבה ולסיים את זה עד יום רביעי, יחד עם האוצר

דוד ביטן:  שמישהו ירכז את זה

סוהיל זידאן: בוקר טוב לכולם

סוהיל זידאן:  אני רוצה לדבר על הנושא של ייבוא של שמן זית

סוהיל זידאן:  דבר ראשון, הנושא של לייבא שמן זית שהוא איכותי, אני לא חושב שאני נגד או בעד, אבל אני הייתי מבקש מכבוד הוועדה לשים דגש על תו התקן של שמן הזית ששם אפילו אין פיקוח

סוהיל זידאן:  לכן מה שאמר חבר הכנסת והשר לשעבר עודד פורר, שאכן הם מוהלים שמן זית מיובא עם שמן זית ישראלי, למרות שיש תו תקן של שמן זית אין פיקוח על המוצר הזה

סוהיל זידאן:  צריך לחדש את הפיקוח

סוהיל זידאן:       הנושא השני, נכון שייבוא הדבש, צריך לדאוג להפקה מקומית בגלל ההאבקה, אבל כולנו שכחנו דבר אחד, שעץ הזית, מדובר על 300,000 דונם עצי זית עתיקים בישראל שהם במעמד הראשון ביותר בנושא של קיבוע הפחמן ואסור לנו לשכוח לא את החקלאי, לא את הסביבה ולא את איכות החיים

סוהיל זידאן:  אז אנא מכם

דוד ביטן: טוב, תודה

דוד ביטן:  צחי בן עיון

בן עיון: תודה רבה, אדוני

בן עיון:  הרבה מה לומר על מה שנאמר אין, אבל יש שתי נקודות חשובות

בן עיון:  אדוני, כשהגיעו להסכמים ושר החקלאות לשעבר פורר, שהחקלאות לא הייתה בראש מעייניו בלשון המעטה, הוא פגע - - -     

עודד פורר: לא נכון, הפוך

בן עיון: הוא פגע במשק המשפחתי בצורה חמורה ביותר

בן עיון:  אני מדבר כאן בשם המשק המשפחתי, אדוני

בן עיון:  יצרן שמן זית משפחתי עם חמישה ועשרה דונמים זה לא יצרן שמן זית בקנה מידה גדול של מאות דונמים, השמן זית שהיצרן המקומי המשפחתי מייצר הוא שמן זית כתית מעולה

בן עיון:  אנחנו עוברים סדרת בדיקות במועצת הזית, סדרת בדיקות שמורכבת ממעבדות שבודקות את שמן הזית, מקבלים תו איכות שמן כתית מעולה ואני חושב שבתוויות, כיושב ראש פורום חקלאות 9, אני מבקש את זה כמי שמייצג ומדבר בשם המשק המשפחתי, לייצר ולסמן בתוויות שמן זית ישראלי כתית מעולה, יצרן ישראלי כחול לבן, כדי שנוכל לחזק את המשק המשפחתי בישראל ולא לתת עדיפות לייבוא של שמן זית הרבה פחות איכותי וכנראה הרבה פחות בריא מאשר שמן הזית הישראלי

בן עיון:  תודה רבה

דוד ביטן: בכל מקרה יהיה ייבוא של שמן זית

דוד ביטן:  לא צריך גם להגזים עם העניין הזה

בן עיון: אנחנו מדברים על סימון

דוד ביטן: אתם מקבלים פיצוי, זה מספיק כרגע

אורן לביא: אני רק רוצה לציין ש-50% משמן הזית בישראל מיובא

אורן לביא:  זה לא שיש פה 10% ייבוא ו-90% מקומי, זה פיפטי פיפטי, זה לא 50%

אורן לביא:  זה לא שאנחנו נמצאים בעולם אחר, 50% ייבוא, חבר'ה

עודד פורר: גם 30% מהדבש מיובא ומעורבב בדבש

דוד ביטן: מה עם עצי הזית ביהודה ושומרון? זה בא לידי ביטוי?      

אסף לוי: בצריכה המקומית

דוד ביטן: רק בצריכה המקומית?      

אסף לוי: גם ביהודה ושומרון וגם במגזר המיעוטים, הרוב הולך לצריכה עצמית ולא הולך לשוק

אסף לוי:  זה הולך בתוך המשפחה נקרא לזה

דוד ביטן: טוב

דוד ביטן:  דורון ליבנה

דורון ליבנה: שלום

דורון ליבנה:  תודה על זכות הדיבור

דורון ליבנה:  מזה עשר שנים הוועדה פה במשרד החקלאות מתעסקת בענף ההאבקה והדבש במדינת ישראל בשלושה אספקטים, ההסדרה של הצבת נקודות רעייה, מה שעתיד להגיע לפה בימים הקרובים לחקיקה ראשית, הנושא של יוקר המחיה או המכס על הדבש והנושא של המשמעות של הענף הזה שהוא המאביק של כל הפירות והירקות שאנחנו אוכלים

דורון ליבנה:       ענף הדבש במדינת ישראל כל סכומו הוא 60 מיליון שקל בשנה

דורון ליבנה:  מנגד עומדים כארבעה מיליארד שקלים בתוצרת חקלאית

דורון ליבנה:  בתקופה שחבר הכנסת פורר היה שר אנחנו הגענו ביוזמתנו, עוד לפני שהוא החל את הרפורמה, עם תכנית מתכללת למשרד החקלאות

דורון ליבנה:  הוחלט אצלו בישיבה הבודדת שהוא נפגש איתנו להקים צוות של משרד החקלאות שבודק את שלוש הרגליים האלה, ייבוא דבש, הסדרת הכוורות וביטחון המזון הלאומי כפונקציה של האבקה שזה המוצר הכי חשוב שהדבורה עושה במדינת ישראל

דורון ליבנה:      אנחנו נוזיל בסוף בהתפרעות בייבוא הזה שניים, שלושה, ארבעה שקלים פר נפש במדינת ישראל, אבל נוריד את יבול האבוקדו, נאבד את יבול השקדים, את יבול החמניות, את האגסים, את התפוחים, את הקישואים ואני יכול להמשיך לדבר על כל הירקות והפירות שאתם רוצים

דורון ליבנה:  פר גולגולת במדינת ישראל, כמי שאחראים ואכפת להם מיוקר המחיה, גם אני אזרח במדינה הזאת וקשה לי לגמור את החודש, אתם בסוף בשלושה שקלים האלה תגרמו לאזרח לשלם עוד 200-100 שקל על פירות וירקות

דוד ביטן: אז אמרתי, בנושא של הדבש צריך לדאוג גם לייצור המקומי

דוד ביטן:  אבל לא צריך להפחיד יותר מדי

דורון ליבנה: אני לא מפחיד, אני רק אומר, אדוני - - -     

דוד ביטן: יש לכם איזה שיטה לעשות הפחדה כזאת שבסוף לא עושים כלום

דוד ביטן: אדוני, אין לנו שיטה - - -     

אורן לביא: אנחנו מנהלים דיון כאילו בישראל אין ייבוא דבש

אורן לביא:  30% מהדבש מיובא

עודד פורר: בצוברים או בצנצנות?      

אורן לביא: גם וגם

עודד פורר: כמה בצנצנות וכמה בצוברים?      

אורן לביא: ואנחנו מנהלים דיון בשמן זכית כאילו אין ייבוא, 50% מהשמן זית - - -      

דורון ליבנה: אני מבקש להשלים את המשפט

דוד ביטן: אמרת את שלך

דורון ליבנה: לא, אני רוצה להגיד את הדבר הכי חשוב שנאמר פה בחדר

דוד ביטן: הבנתי, אתה לא רוצה ייבוא

דורון ליבנה: לא, אני כן רוצה ייבוא

דורון ליבנה:  אני אומר את הדבר הפשוט, הענף לא מתנגד לפתיחת הייבוא, יש לנו בעיה עם הערך שנקבע

דורון ליבנה:  כשחבר הכנסת פורר - - -     

דוד ביטן: לא יהיה יותר מ-30 מיליון

דורון ליבנה: לא יהיה? אז לא יהיה פה כוורות להאבקת דבורים

דוד ביטן: בסדר, מספיק כבר עם זה

דוד ביטן:  זה נקבע, 30 מיליון זה פיצוי לא קטן, נגמר הסיפור

דורון ליבנה: זה פיצוי לא קטן, אבל מישהו בדק את הערך הכלכלי שלו, אם הוא יספיק לנו או לא יספיק?      

דוד ביטן: מספיק כבר עם העניין הזה, גם לא צריך להגזים יותר מדי

דוד ביטן:  החקלאות גם כן מגזימה, כל דבר פיצויים מפה לשמים

דוד ביטן:  יש עוד אינטרסים במדינה

אסף לוי: אדוני, אנחנו לא מבקשים לפרוץ את ה-30 שנקבע, רק צריך למצוא את התמהיל הנכון כדי לשמור על הייצור המקומי

דוד ביטן: אז תשבו על זה, מה הבעיה? אבל תגמרו עניין, מרוב דיונים אין כלום

אסף לוי: בין אפס מכס ל-100% מכס יש מנעד שלם ויש שני סוגים, יש צנצנות, יש צוברים, צריך למצוא את האיזון הנכון כדי להבטיח את הייצור המקומי

עודד פורר: לא, הסיכום היה על פטור מלא

עודד פורר:  תראה איך הם מערבבים את העניין, פשוט לא יאומן

עודד פורר:  כמו שהם מערבבים את הצנצנות

עודד פורר:  אני חייב לפתוח פה את המספרים כדי שיהיה ברור

אסף לוי: חבר הכנסת פורר, אתה מתנגד שיהיה מכס על הצוברים? אתה כל הזמן מתלונן, אומר שלא צריך ייבוא בצוברים

עודד פורר: אני רוצה פטור ממכס

אסף לוי: אם יהיה פטור מצנצנות

עודד פורר: גם וגם

אסף לוי: אבל צריך לשמור על הייצור המקומי, יש לשמור על הייצור המקומי, צריך למצוא את האיזון

דוד ביטן: פורר, בנושא של השמן אין בעיה

דוד ביטן:  בנושא של הדבש, צריך גם לדאוג לייצור המקומי

אסף לוי: זה מה שאני חושב, אנחנו צריכים למצוא את האיזון

אסף לוי:  גם בצנצנות צריך למצוא את האיזון

עודד פורר: לא, הם מלעיטים פה במספרים ומפחידים

דוד ביטן: בסדר, אני לא נכנס, בכוונה אני לא נכנס

דוד ביטן:  הם יעשו ישיבה, משרד החקלאות, גם דובי אמיתי, תזמינו אותו

עודד פורר: רק בשני משפטים כדי שתבין את הבלוף, ביטן

עודד פורר:  מייצרים במדינת ישראל - - -     

דוד ביטן: אני לא קבעתי את הסכום של 30 מיליון

עודד פורר: אני אסביר לך איך הוא נקבע

עודד פורר:  מייצרים במדינת ישראל סדר גודל של 4,000 טון דבש בשנה

עודד פורר:  אני צודק בנתונים או לא?      

אסף לוי: יש יותר ויש פחות

עודד פורר: בממוצע

קריאה: זה לא נכון

קריאה:  יש שנים שיש יותר - - -     

עודד פורר: אסף, בממוצע 4,000 טון דבש

עודד פורר:  יש 15 שקל לקילו מכס על צנצנות דבש

קריאה: 15

קריאה: 60

עודד פורר: 30 מיליון שקל תמיכה ישירה מבטא 7

עודד פורר: 5 שקל לקילו

עודד פורר:  זאת אומרת שהיצרן כבר קיבל פיצוי על 50% מהמכס בהסכם, נשאר לו בסך הכול 7

עודד פורר: 5 שקל לקילו של התייעלות, של תחרות

קריאה: איך הגעת לזה? סליחה 150 קילו לדונם ייבוא כפול שש זה 900 שקל לדונם

עודד פורר: תחלק 30 מיליון שקל ל-4,000 טון תגיע בסוף ל-7

עודד פורר: 5 שקל לקילו דבש של תמיכה ישירה שיקבל כל חקלאי

דוד ביטן: הוא אומר שזה לא נכון מה שאתה אומר

אורן לביא: היצרן בחו"ל מקבל הגנה מהמדינה שלו

עודד פורר: אני מדבר על מה קורה פה

אורן לביא: היצרן בחו"ל מקבל הגנה מהמדינה שלו ואנחנו מסבסדים - - -     

עודד פורר: אורן, אתה היום מגן עליהם ב-15 שקל לקילו ואתה הולך לתת להם 7

עודד פורר: 5 שקל לקילו

אורן לביא: המכס הוא הגנה על - - -     

עודד פורר: סליחה, אני יכול לדבר פה בוועדה בלי שיחתכו אותי?     

דוד ביטן: דיברת הרבה

עודד פורר: לא, אני מנסה להגיד את המספרים כי כל הזמן מספרים פה סיפורים

עודד פורר:  בוא נדבר על מספרים

עודד פורר:  כל שוק הפירות והירקות מוערך בסדר גודל של 22 מיליארד שקל

עודד פורר:  זאת הערכה של שוק הפירות והירקות

דוד ביטן: אבל אמרנו שלא יהיה שינוי מ-30 מיליון, אז מה הבעיה?      

עודד פורר: ה-30 מיליון הנוספים זה עשירית האחוז מהשוק, זה יבטל? זאת אומרת החקלאות שמייצרת 22 מיליארד שקל לא תשקיע עוד עשירית אחוז במידה שזה יהרוג את ההאבקה? שיפסיקו להלך אימים פה, ההאבקה לא תלך, היא תישאר וימשיכו לייצר דבש וה-30 מיליון על פטור ממכס

עודד פורר:  הרי זה מה שסוכם, אבל תראה איך הם בורחים מההסכם

קריאה: אתה כבר לא השר

עודד פורר: תרשום מה אני אומר לך, לא יהיה לך הסכם, לא ביום רביעי ולא בעוד שבועיים

עודד פורר:  לא יורידו את המכס

אסף לוי: מאיפה יבוא ה-7

אסף לוי: 5 הנוסף?      

עודד פורר: מהתייעלות

אסף לוי: איפה יש להתייעל? מאיפה?      

עודד פורר: מהתייעלות, משיווק נכון, ממיתוג נכון

אסף לוי: הוא יבוא כשמחיר האבוקדו יעלה פי שניים

קריאה: תגיד, פורר, מי ישמור לך על הגבולות?      

עודד פורר: זה עשירית האחוז מהשוק

עודד פורר:  איך פי שניים? איך 30 מיליון שקל יעלה פי שניים?     

דוד ביטן: מספיק, פורר

אסף לוי: - - - לא יהיה לך במדינת ישראל

אסף לוי:  מאיפה הוא יבוא?      

עודד פורר: יש פה פשוט לובי שמגן על קבוצה קטנה על חשבון עשרה מיליון אזרחים, זה הסיפור

קריאה: האמת יש פה קבוצה קטנה ששומרת על כל הגבולות של המדינה

קריאה:  אתה עושה דמגוגיה

אליהו ברוכי: למה פטור הולך הצנצנות, אני לא מבין

אורן לביא: כל נושא הפירות והירקות הוא בסך הכול 2

אורן לביא: 6% מיוקר המחיה, זה כל הסיפור

קריאה: איפה נלחמת על הדיור?      

אליהו ברוכי: אבל כל דבר זה ככה, כל דבר זה אחוז מתוך הסל

אליהו ברוכי:  פה זה אחוז ופה אחוז ופה אחוז, בסוף זה יהיה 100%

דוד ביטן: מה זה שייך? אתה צריך לטפל בכל דבר

עודד פורר: רק אני אספר לך שמחירי המזון זה הדבר הכי משמעותי מבחינת הקשיחות שלו בעיקר בעשירונים התחתונים, כי בסוף סל הצריכה שלך של המזון הוא סל צריכה קשיח, אתה חייב לקנות מזון, ולכן מי שחי ממשכורות נמוכות העלות הזאת הרבה יותר משמעותית

עודד פורר:  גם על הדבש וגם על הביצים וגם על הבשר וגם על החלב, אני יודע שאתכם זה לא מעניין, אבל זה מעניין את הציבור והתפקיד שלכם הוא לדאוג לכלל הציבור, לא רק לקבוצה קטנה

אורן לביא: אבל במקום לצאת נגד החקלאים בוא תעזור - - -     

עודד פורר: לא יוצא נגד החקלאים, אבל הם לא ימותו מ-30 מיליון שקל, הם יכולים להתייעל

אורן לביא: אבל אני אומר, במקום לצאת נגד החקלאים בוא תעזור לנו מול האוצר

עודד פורר: אני עוזר לכם, היה סיכום של 30 מיליון שקל פטור ממכס, אבל עד עכשיו - - -      

אורן לביא: זה יוזמה שלך, אתה יוצא נגד החקלאים, בוא תצא נגד האוצר, האוצר - - -     

עודד פורר: אבל, אורן, אתם היום אומרים, כבר היום, לא יהיה פטור ממלא ממכס

אורן לביא: האוצר לא מדבר איתנו

עודד פורר: היום אמרתם, פה בוועדה, על 30 מיליון שקל

דוד ביטן: חבר'ה, אני אפסיק את הישיבה, באמת

אורן לביא: בוא תעזור לנו מול האוצר

דוד ביטן: אם תמשיכו עם המריבות אני אפסיק את הישיבה

דוד ביטן:  אני אומר לכם פשוט מאוד, אני לא נכנס למספרים, לגבי השמן, יש 30 מיליון, לדעתי פה בעיה פחותה

דוד ביטן:  לגבי הדבש, צריך לדאוג גם לייצור המקומי, אני לא יודע מה יסכמו

עודד פורר: סוכם אבל, דוד, 30 מיליון

אורן לביא: בוא תעזור לנו מול האוצר

דוד ביטן: רגע, סליחה, לא הבנת, 30 מיליון יש, אין בעיה

דוד ביטן:  צריך לגמור את ההסכם

אורן לביא: איפה הוא? איפה הכסף?      

עודד פורר: סוכם 30 מיליון תמורת הורדת המכס

אורן לביא: איפה הכסף?      

דוד ביטן: יש את זה בתקציב המדינה

אורן לביא: אני חצי שנה בתפקיד, שומע רק סיפורים

אורן לביא:  סיפורים סיפורים סיפורים, כסף לא ראינו

דוד ביטן: תקשיב טוב, עד יום רביעי בבוקר אתם מביאים את ההסכם, אני רוצה לדעת שזה משוחרר מתקציב המדינה

דוד ביטן:  נגמר הסיפור הזה

אוהד מרדכי: לא, אני רק רוצה - - -      

דוד ביטן: לא, אין מה לדבר

דוד ביטן:  זה הכול, נגמר

דוד ביטן:  לא תעשו את זה - - -     

אוהד מרדכי: אנחנו רואים פה אבל מי מונע את הסגירה של ההסכם

דוד ביטן: לא תעשו את זה, אני אומר את זה כאזהרה לשני הצדדים, אם לא יהיה הסכם אנחנו נגיש הצעת חוק לחלק את הכסף הזה

דוד ביטן:  אני כבר אומר לכם, די מספיק, נמאס לי

דוד ביטן:  לחקלאים אני אומר, תעשו בעיות על העניין הזה, אני מבטל לכם בכלל את ה-30 מיליון, לא תקבלו שום דבר

דוד ביטן:  נוריד את המכסים בלי שתקבלו, יש גבול לכל דבר, מספיק כבר עם כל הדברים האלה

דורון ליבנה: אפשר גם להוריד את המכסים ולא לקבל כלום ואז נראה מה יקרה

דורון ליבנה:  אפשר גם לעשות את זה ככה

דוד ביטן: אתה דואג רק ל - - -     

דורון ליבנה: אני לא דואג רק לי, אני דואג פה - - -      

דוד ביטן: זה האיום השני

דורון ליבנה: יש לי הבנה כמה עולה לגדל כוורת ויש לי משווקים, אף אחד לא מונע במדינת ישראל מאף אחד להיות פה משווק

דוד ביטן: אין בעיה, אל תנהל איתי משא ומתן כי הנושא הזה נסגר כבר במשאים ומתנים אחרים ואני לא נכנס לזה בכלל

דורון ליבנה: הנושא הזה נגמר בשבוע של - - -     

דוד ביטן: אין בעיה, אז לא יהיה לא פיצוי ונשחרר את זה

דוד ביטן:  אתם רוצים ככה? יהיה ככה

דוד ביטן:  מה אתם רוצים, שנאיים? מספיק כבר עם זה שכל דבר שקשור לחקלאים יש סרט קולנוע מהעניין הזה

דוד ביטן:  אנחנו גם צריכים לדאוג לציבור וגם לחקלאים, ביחד, אז בשביל זה יעשו ישיבה ויגמרו את העניין

דוד ביטן:  אתם לא תעשו את זה? אני אומר שתגיד את זה גם לשר האוצר, לפחות לגבי השמן וה – בכלל, לגבי הפיצוי לחקלאים, אנחנו - - -     

אורן לביא: תמיכה

דוד ביטן: אני קורא לזה פיצוי

קריאה: זה לא פיצוי, זה תמיכה

דוד ביטן: בסדר, אז תמיכה

דוד ביטן:  אני אומר לכם חד וחלק, יש את זה בתקציב, אתם לא תגיעו להסכם? שר האוצר, אם הוא יחזור בו במשהו - - -     

אוהד מרדכי: צריך שני צדדים להסכם

דוד ביטן: אין בעיה, אבל אם הוא יחזור בו במשהו יש לנו כוונה להגיש הצעת חוק לחלק את הכסף איך שאנחנו מבינים

אוהד מרדכי: אני רק אומר, שר האוצר לא חזר מכלום

דוד ביטן: זה לא איום, אבל אנחנו נעשה את זה, גם לחקלאות וגם לזה

דוד ביטן:  ולגבי ה-60 מיליון, זה קיים, תפרידו את זה מהתמיכה הכללית ותגמרו עניין

דוד ביטן:  מה העניין הזה? אני לא מבין, כל היום מתווכחים

דוד ביטן:  עוד לא ראיתי דבר כזה, יש כסף בצד ולא מחלקים אותו בגלל המריבות האלה

דוד ביטן:  עד כמה אפשר? בינתיים השנים עוברות, הציבור משלם יותר ואתם לא מקבלים כלום

אורן לביא: והמכסים יורדים בינתיים

אורן לביא:  המכסים יורדים, אבל - - -     

רם בן ברק: רק צד אחד בהסכם הזה ממומש, המכסים יורדים

רם בן ברק:  זה אין לכם בעיה, זה אתם לא צריכים שני צדדים, אבל את הפיצוי אתם צריכים שני צדדים

דוד ביטן: בן ברק, גמרנו עם זה

דוד ביטן:  עד יום רביעי הם יביאו הסכם לגבי ה-60 מיליון

דוד ביטן:  לא יביאו? אני אומר לשני הצדדים, הסנקציה תהיה כפולה פה, נשבע לכם, מספיק כבר

אסף לוי: אדוני, המכס על שמן זית עלה בינואר ב-50%, המחיר לצרכן לא זז

דוד ביטן: לא, לא, נגמר הסיפור

דוד ביטן:  למה? זה כסף שלכם? זה כסף של הציבור, עם כל הכבוד לאוצר

דוד ביטן:  לא ידעתי שאתם מביאים את זה מהבית

רם בן ברק: אדוני היושב ראש, אני רוצה להגיד לך שההסכם, עם כל הכבוד, מעבר לזה שרק צד אחד ממלא אותו וצד אחר לא ממלא אותו ואתה אומר שתטפל בזה, ואני בטוח שתטפל בזה, עדיין ההסכם הזה לא מספיק טוב

רם בן ברק:  בשביל שההסכם הזה יהיה טוב צריך להכפיל את התמיכה

רם בן ברק:  יכולת הייצור המקומית היא מוגבלת, ל-4,000, 4,500 - - -     

דוד ביטן: אף פעם החקלאים לא מרוצים מסכום

רם בן ברק: לא משנה, הם יכולים להיות מרוצים - - -     

דוד ביטן: אבל צריכים להתחיל ממשהו

רם בן ברק: אתם רוצים לייבא בפטור ממכס, סבבה, החקלאים צריכים לקבל פיצוי שיכסה על הפטור הזה

רם בן ברק:  הפיצוי היום מכסה חצי מהפטור

רם בן ברק:  במקום להיות 30 הוא צריך להיות 60, הוא לא יכול להישאר ככה

רם בן ברק:  הם ממילא לא יכולים לייצר יותר

דוד ביטן: מרוב דרישות אין כלום

רם בן ברק: על מה אנחנו מדברים? הרי קודם כל אנחנו מכירים את היבואנים מצוין ואנחנו יודעים שברגע שאין להם תחרות מקומית הם יעלו את המחירים והם עושים את זה בכל מקום שהם יכולים

רם בן ברק:  הם מעלים את המחירים כשאין תחרות מקומית

רם בן ברק:  אם אתם רוצים באמת להוזיל את המחיר אתם צריכים שיהיו גם חקלאים ישראלים שיוכלו להתמודד מול הייבוא

דוד ביטן: משרד החקלאות מסכים ל-30 מיליון?      

אורן לביא: לא הייתה דרישה של משרד החקלאות לעלות מ-30 - - -     

דוד ביטן: אז מה הוויכוח הזה? אני לא מבין

דוד ביטן:  רבותיי, אין ויכוח, ה-30 מיליון יחולק

קריאה: אדוני, קומץ חקלאים שומרים על הגבולות

קריאה:  אין קומץ חקלאים באירופה ששומרים על הגבולות, אין דבר כזה

דוד ביטן: אתם עושים את הכול, גם חקלאות, גם שומרים על הגבולות, גם הכול

דוד ביטן:  הבנו את זה

דוד ביטן:  מספיק עם העניין הזה

דוד ביטן:  אני לא קבעתי את הסכום של ה-30 מיליון, הסכום נקבע, זה בתקציב המדינה, תחלק אותו, זה הכול

דוד ביטן:       הישיבה מבחינתי הסתיימה

דוד ביטן:  תשבו עד יום רביעי, תגמרו את העניין

אורן לביא: מבחינתי אפשר לשבת עכשיו ולסגור את זה ולהתקדם

דוד ביטן: תעשו מה שאתם רוצים, מספיק כבר עם העניין הזה

דוד ביטן:  הישיבה נעולה